דוח ועדת ביקורת מס 4 מרץ 2015

סיכום שנת 2014 וההשלכות מתחילת שנת 2015

הנושאים:

1. סיכום תקציבי 2014
2. סיכום הנושאים שנידונו בשנת 2014
3. סיכום ינואר פברואר 2015
4. מסקנות הועדה להמשך
5. ועד מנהל
6. סיכום תקציבי שנת 2014

כפי שכבר הוצג באסיפת החבריםעל התקציב הוועדה רואה בחומרה רבה את התנהלות הכספים בישוב, הנושא הורגש מתחילת הדרך ולצערנו לא טופל באופן ממשי, הדברים הבולטים ששמנו עליהם דגש הם:

1. התקציב לא צפה נכון את ההוצאות וההכנסות
2. לא נעשתה בקרה תקציבית מספקת
3. לא נלקחו בחשבון משמעויות תקציביות של החלטות הועד והמזכירות
4. כיסוי גירעונות שוטפים מכספים יעודיים כגון פיתוח שכונות ופיתוח ציבורי
5. שימוש אחר בכספי מיסים צבועים כגון מיסי שמירה, מבני ציבור וכדו'

כלל ההערות הנ"ל מראות על חוסר ניהול כלכלי חמור וכתוצאה מכך הישוב הפסיד וממשיך להפסיד הישוב כסף רב. חשוב לציין שאנו חוזרים על דברים אלו למעלה משנה ולצערנו עוד לא הופקו הלקחים.

1. סיכום הנושאים שנידונו בשנת 2014

הוועדה דנה בשני סוגים של נושאים, הראשון הוא שאילתות שעלו מעת לעת ועליהם הועדה דנה , ביררה עם הגורמים הרלוונטיים וענתה תשובות לשואלים בנוסף הועדה לקחה על עצמה נושאים באופן יזום והם:

1. נדל"ן- שכונת עלות השחר:

אנו עקבנו גם על תהליך קבלת ההחלטות בפרויקט זה, והן ביצענו מעבר על החוזים מול הקבלנים כדי לוודא שמצד אחד הפרויקט יקודם ומצד שני יילקחו בחשבון לקחי העבר.

אנו ראינו נכונות של הועד לרדת לפרטים , לראות איך ניתן לקדם את הפרויקט בצורה הטובה ביותר תוך כדי שימוש באנשי מקצוע.

הערות הועדה בעניין זה:

1. עדיין אנחנו לא יכולים לבשר על פתיחת הפרויקט לשיווק (כנראה זה יקרה ממש עוד מעט)
2. לא נראה כי הושגה תמורה מספקת מהקבלן עבור הפרויקט הנ"ל לטובת הישוב.
3. נדל:ן-שכונת מבואות תקוע

בפרויקט זה היינו צריכים להפעיל לחצים גדולים על המזכירות על מנת שתהיה תקשורת בין המזכירות לרוכשים בכדי שיבינו את סטטוס הפרויקט.

אנו שמחים שישנה התפתחות בפרויקט, נעשתה פגישה עם התושבים ונראה שהתושבים מודעים יותר למצבם. כמו כן קידמנו מול ועד מנהל שתושבי "מבואות" יקבלו קדימות בשכונת עלות השחר.

1. קריטריונים-

אנו פעלנו מול המזכיר והועד לקבע קריטריונים במכרזים בכל הנושאים וכן לפעול לקיבוע קריטריונים בנוגע לקניית מגרש בישוב.

לשמחתנו, נעשתה התקדמות גדולה בנושא המכרזים לעבודות ולעובדים וכן נעשה מסמך קריטריונים לקניית מגרש.

1. סיכום ינואר פברואר 2015

כידוע לכולם בסוף שנה שעברה החליט ועד מנהל להפסיק את המשך עבודתו של אריה חסקין כמזכיר האגודה.

אנו לא ניכנס לסיבות ולמניעים שהובילו לכך אך חשוב לנו להבהיר כי צעד זה הוא במסגרת סמכותו של הועד.

בתקופה זו הוצג לחברים כי נעשה דוח ארגוני (שלישי במספר בארבע השנים האחרונות) של מר צבי צור אשר מטרתו לתת לאגודה כלים להתנהלות המשרד. במסגרת דוח זה ניתנו משובים על העובדים השונים ,וכן הועלו מסקנות של עורך הדוח בקשר להתנהלות הישוב בנושאים שונים.

להלן הערותינו בנוגע לדוח זה:

1. לא נעשה מכרז מסודר בנוגע לייעוץ ,זה למרות שהדבר היה כרוך בהוצאה לא מבוטלת.
2. לא ברור מה ההסמכה של עורך הדו"ח בייעוץ ארגוני ומה ניסיונו בתחום הייעוץ.
3. הגדרת התפקיד של צבי צור הייתה בעייתית כיוון שהוא שימש בעת ובעונה אחת עורך דו"ח ארגוני, מנטור למזכיר ומנהל פרויקט בניה.
4. לאור הנאמר בסעיף הקודם נראה כי יש חשש לניגוד עניינים בעריכת דו"ח שחלק ממסקנותיו הם עיבוי העסקתו בפרויקטים אחרים.
5. לא נלקחו בחשבון בדו"ח הנושאים התקציביים והכלכליים, כך שקצת קשה לקבוע שמסקנות הדו"ח לוקחות את כל השיקולים בחשבון.
6. יש לציין שלמרות בקשת ועדת ביקורת צבי צור לא נפגש עם הועדה דבר שלדעתנו היה צריך להיעשות גם ללא בקשתינו.

בזמן זה נעשתה אסיפת חברים על מסקנות הדוח (לאור בקשת חברים) שנדחתה (מסיבות תמוהות קצת) לאסיפת התקציב שנעשתה בשבוע שלאחר מכן (9.2.15).

לישיבה זו הכינו הן המזכיר והן הועד תקציב לאישור. זאת למרות שמאחורי מסמך זה ( להלן התקציב) לא עמד דבר. הנתונים לא היו נכונים, לא נעשתה עבודה רצינית לבדוק מהם הבעיות בתקציבים הקודמים שגרמו לגירעונות שנה אחר שנה והחמור מכל לא ברור לוועד ולעובדי המזכירות מה מצבה של האגודה מבחינה כלכלית נכון לפתיחת שנת הכספים 2015.

לאחר שהועדה קיבלה לידיה את טיוטת התקציב נשלח מכתב שאלות לוועד ולאור שאלות אלו הוחלט ע"י הועד לבקש מהציבור לא לאשר את התקציב.

למחרת באסיפה הוחלט ע"י החברים לתת לוועד ארכה של שלושה חודשים לערוך בדק בית עם רו"ח חיצוני ולחזור עם תקציב ראוי. בתקופת הביניים הוחלט ע"י האסיפה שהאגודה תתנהל כמו בתקציב 2014 עם פיחות של 15% בהוצאות זאת על מנת למנוע גירעון נוסף.

נכון לכתיבת שורות אלו(25.3.15) לא נחתם חוזה העסקה עם אף גורם חיצוני לצורך בדק הבית הנדרש.

בתקופה האחרונה ערכנו פגישות עם אתי מלכה – מ"מ מזכיר האגודה , עם רותי בסניאנו הגזברית ועם ועד מנהל ולהלן מסקנות הפגישות:

1. גם היום ולמרות המצב הכספי הלא מזהיר שהישוב נמצא אין ניהול קפדני על ההוצאות וההכנסות, אין אף פונקציה במשרד שבודקת את התקציב הכללי של המשרד- חשוב לציין שאנו מתריעים כל הזמן בפני הועד על מצב זה אך נתקלים באדישות לא ברורה .
2. למרות שאין תמונה ברורה לגבי המצב הכלכלי הועד ממשיך להתחייב על פרויקטים הכרוכים בעלות רבה למרות שאינם דחופים- גם בנושא זה ניסינו למחות מול הועד ונתקלנו בתגובה דומה
3. מסקנות הועדה להמשך
4. הועד והמזכירות צריכים להשקיע את כל המאמצים על מנת להבין מה מצבם הכלכלי – הנושא חייב להיעשות בדחיפות.
5. לאחר סיום שלב א צריכים לבנות כלים על מנת שהדברים לא יחזרו על עצמם (אנו המלצנו לקחת גורם חיצוני ומקצועי על מנת לסייע לישוב למלא את שני הסעיפים הנ"ל).
6. יש לבנות תוכנית עבודה לראות איך מחזירים לסעיף הפיתוח את הכסף שהתבזבז ע"י החשבון השוטף , זאת על מנת שהישוב יוכל לקיים את הפרויקטים שהוא התחייב לתושבים לעשות מהכספים שהוא גבה ספציפית לעניין הפיתוח.
7. יש להקפיד על אי מעבר כספים בין חשבון הפיתוח לשוטף ולא משנה מה תהיה הסיבה- יש לעשות לזה סוף באופן נחרץ!!!
8. הועד והמזכירות צריכים להכין לו"ז לכל פרויקט על מנת שיהיה אפשר לעקוב ולראות אם הדברים מתקדמים כמצופה, כיוון שעד היום זה לא נעשה , איבדנו זמן יקר בהרבה פרויקטים.
9. יש להגיש לציבור תוכנית עבודה עם יעדים על השינויים שהועד רוצה לעשות במשרד.

בברכה-עודד ברטלר,אוריה גזית,אייל כליל החורש.